### Resume

Vejle Kommune ønsker at ophæve del af byplanvedtægt nr. 3 for et erhvervsområde ved [adresse] og [adresse] for et areal, der også er omfattet af lokalplan nr. 1294 Boligområde ved [adresse], Vejle. Arealet hører til en nedlagt landbrugsejendom, der har været udlagt til erhvervsformål, men som i dag er udlagt til boligformål. Efter ophævelsen vil arealet kun være omfattet af lokalplan nr. 1294, og være udlagt til boligformål ligesom den nedlagte landbrugsejendom. Arealet er privat ejet.

### Sagsfremstilling

![](data:image/png;base64...)

Figur 1: Kort over areal, hvor byplanvedtægt nr. 3 ønskes ophævet.

Vejle Kommune ønsker at ophæve byplanvedtægt nr. 3 for den del, der er omfattet af lokalplan nr. 1294, uden ændring af zonestatus.

Forslaget om ophævelse af byplanvedtægten fremsættes efter planlovens § 33, stk. 1, nr. 2, da lokalplanen ikke længere er aktuel, og da arealet for ophævelsen i forvejen er omfattet af lokalplan nr. 1294. Arealet på ca. 2.850 m2, er beliggende i den østlige del af Vinding Landsby, og hører til en tidligere nedlagt landbrugsejendom, der tidligere har været udlagt til erhvervsformål. Arealet er privatejet, og vil ved ophævelsen af byplanvedtægten være udlagt til boligformål ligesom resten af ejendommen.

Baggrund

I forbindelse med lokalplan nr. 1294, blev der under udarbejdelsen af forslaget til lokalplanen ændret på afgrænsningen, og i den forbindelse blev det overset, at en mindre del af byplanvedtægt nr. 3 (del af matr. nr. 9a og litra 7000bh Vinding By, Tammy Winther) dermed også skulle være ophævet ved vedtagelsen af lokalplan nr. 1294.

Miljøvurdering

Forslag om delvis ophævelse af byplanvedtægt nr. 3 er screenet jævnfør miljøvurderingsloven. På baggrund af screeningen er det forvaltningens vurdering, at ophævelsen af planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høring

Høringsperioden for delvis ophævelse af byplanvedtægten vurderes til 4 uger, da ophævelsen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden. Men da der i høringsperioden er ferie, forlænges den til 6 uger.

### Sagens videre forløb

Sagen skal behandles i Økonomiudvalget og byrådet.

### Klima og resiliensvurdering

Sagen drejer sig om en teknisk, administrativ rettelse, hvor der aflyses del af en byplanvedtægt, for at undgå overlap med en lokalplan. Dette medfører ikke en øget udledning af CO2, og den delvise aflysning af byplanvedtægten forventes dermed ikke at have et klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag om delvis ophævelse af byplanvedtægt nr. 3 vedtages, og sendes i høring i 6 uger. |

### Beslutning

Anbefalet.

Øivind Eriksen var fraværende.